ZAPISNIK

s 7. redovne sjednice

Općinskog vijeća Općine Ribnik

održane dana 13. svibnja 2026. godine
Početak sjednice u 18:00 sati.
NAZOČNI VIJEĆNICI:      Jelena Dolinar, Jasmina Ropar, Davor Srakovčić, Dražen Jarnević




Janko Mus, Dolinar Nikola, Hadušek Damir

ODSUTNI VIJEĆNICI:        -
OSTALI NAZOČNI: 
Dino Blažević, načelnik 

Snježana Zvonarić Hribljan, pročelnica 
Predsjednica Općinskog vijeća, gđa. Jelana Dolinar, utvrdila je da je na sjednici prisutno 7 ( sedam ) vijećnika od ukupno 7 (sedam), da postoji kvorum za odlučivanje i da će sve odluke koje donese Općinsko vijeće Općine Ribnik biti pravovaljane.

Za 07. sjednicu općinskog vijeća, dostavljeni su  sljedeći  materijali i sljedeći 

DNEVNI RED:

1. Aktualni sat

2. Usvajanje zapisnika sa prethodne sjednice

3. Prijedlog Odluke o promjeni granica između Općine Ribnik i Općine Netretić 

4. Prijedlog Odluke o donaciji novčanih sredstava Župi Lipnik

5. Prijedlog Odluke o osnivanju, ustrojstvu i djelokrugu Zajedničkog upravnog odjela

6. Razno 

Dopuna: 

· Izmjene  i dopune Godišnjeg izvješća o izvršenju Proračuna za 2025. godinu

· Prijedlog Odluka o povjeravanju obavljanja uslužne komunalne djelatnosti ukopa pokojnika drugoj jedinici lokalne samouprave

· Sufinanciranje cijepljenja ovaca protiv bolesti plavog jezika

Predsjednica Općinskog vijeća, Jelena Dolinar, predložila je  dopunu dnevnog reda, na način da se pod točkom 6. raspravlja o Izmjenama  i dopunama Godišnjeg izvješća o izvršenju proračuna za 2025. godinu, pod točkom 7. o Prijedlogu Odluka o povjeravanju obavljanja uslužne komunalne djelatnosti ukopa pokojnika drugoj jedinici lokalne samouprave, a o Zahtjevu za Sufinanciranje cijepljenja ovaca protiv bolesti plavog jezika da se raspravlja pod točkom razno.
Vijećnici su zauzeli stav da se o točci 4.   Prijedlog Odluke o donaciji novčanih sredstava Župi Lipnik neće raspravljani na ovoj SOV.
Tako da izmjenjeni i dopunjeni  dnevni red  glasi : 

1. Aktualni sat

2. Usvajanje zapisnika sa prethodne sjednice

3. Prijedlog Odluke o promjeni granica između Općine Ribnik i Općine Netretić 

4. Prijedlog Odluke o osnivanju, ustrojstvu i djelokrugu Zajedničkog upravnog odjela
5. Izmjene  i dopune Godišnjeg izvješća o izvršenju proračuna za 2025. godinu

6. Prijedlog Odluka o povjeravanju obavljanja uslužne komunalne djelatnosti ukopa pokojnika drugoj jedinici lokalne samouprave
7. Razno - Sufinanciranje cijepljenja ovaca protiv bolesti plavog jezika
Izmjenjeni  dnevni red  dan je na glasanje te je usvojen jednoglasno, s 7 ( sedam ) glasova „ZA“ .

Ad.1.) Aktualni sat 
Načelnik Dino Blažević  izvjestio je viječnike o održanom sastanku u TZ Kupa. Zatim se osvrnuo na učestale  probleme sa opskrbom električnom energijom, rekao je kako sljedeći tjedan ima sastanak u HEP-u, elektri Ozalj, te da već otprije ima obečanje da će elektra početi izvoditi radove na našem području čim završe poslove na projektu u Žumberku, a to bi trebalo biti u mjesecu lipnju. 
Načelnik Dino Blažević zatim je izvjestio prisutne o imovinsko pravnim odnosima za nekretnine u Zoni Rosulje. Rekao je kako je za  zemljište u Zoni Rosulje rimokatolička Župa Sv. Ilije Proroka , pokrenula zahtjev za povrat oduzete imovine te da će se 27. svibnja 2026. godine održati usmena rasprava u prostorijama Karlovačke županije  na tu temu. 
Također se osvrnuo i na Zonu Ribnik, rekao je da je održao sastanak sa poduzetnicima iz zone te da je postignut dogovor da će se Zona urediti. 

Nakon izlaganja načelnika, viječnici su raspravljali o problemima sa opskrbom električnom energijom kao i o problemima sa imovinsko pravnim odnosima u Zoni Rosulje. 
Ad.2.) Usvajanje zapisnika sa prethodne sjednice

Predsjednica Općinskog vijeća Jelena Dolinar dala je na usvajanje Zapisnik s 6. Sjednice Općinskog vijeća Općine Ribnik. Primjedbi na Zapisnik nije bilo,  pristupilo se glasanju i Zapisnik s 6. Sjednice Općinskog vijeća Općine Ribnik usvojen jednoglasno s 7 ( sedam ) glasaova ZA.

Ad.3.) Usvajanje Odluke o promjeni granica između Općine Ribnik i Općine Netretić 
Načelnik Dino Blažević  prezentirao je karte na kojima su prikazane granice Općine Ribnik i Općine Netretić, pojasnio je da se radi o usklađenju granica, odnosno vračanju granica kako su bile i prije dok nije došlo do pogrešnog ucrtavanja u katastru.  
Nakon kraće rasprave pristupilo se glasanju  Odluke o promjeni granica između Općine Ribnik i Općine Netretić usvojena je  jednoglasno s 7 (sedam ) glasova ZA.
Ad. 4) Usvajanje Odluke o osnivanju, ustrojstvu i djelokrugu Zajedničkog upravnog odjela
Načelnik Dino Blažević pojasnio je Odluku o osnivanju, ustrojstvu i djelokrugu Zajedničkog upravnog odjela. Viječnike je zanimalo da li to na bilo koji način ugrožava autonomnost Općine Ribnik. Načelnik je pojasnio da nije riječ o stvarnom spajanju već o funkcionalnom  spajanju, kao što je i zajednički službenik ( komunalni redar )  kojeg dijelimo s Općinom Žakanje i Općinom Kamanje, te da Općina od toga može imati samo koristi na način da  osnaži kapacitete za pružanje kvalitetnih lokalnih javnih usluga mještanima. 
Nakon kraće rasprave pristupilo se glasanju,   Odluka o osnivanju, ustrojstvu i djelokrugu Zajedničkog upravnog odjela usvojena je  jednoglasno s 7 (sedam ) glasova ZA.
Ad. 5.) Usvajanje Izmjena  i dopuna Godišnjeg izvješća o izvršenju proračuna za 2025. godinu

Pročalnica Snježana Zvonarić Hribljan pojasnila je stavke koje su se mijenjale u Izvješću o izvršenju  Proračuna  za 2025. godinu. Rasprave po ovoj točci nije bilo, pristupilo se glasanju i Izmjene i dopune  Godišnjeg izvješća o izvršenju Proračuna Općine Ribnik usvojene su  jednoglasno s 7  ( sedam ) glasova ZA.
Ad. 6.) Usvajanje Odluke o povjeravanju obavljanja  uslužne komunalne djelatnosti ukopa pokojnika drugoj jedinici lokalne samouprave
Načelnik je pojasnio Odluku o povjeravanju obavljanja uslužne komunalne djelatnosti ukopa pokojnika drugoj jedinici lokalne samouprave. Vijećnici su analizirali uvjete povjeravanja obavljanja komunalne djelatnosti Općini Netretić i Gradu Ozlju, i zauzeli stav da se obavljanje uslužne komunalne djelatnosti ukopa pokojnika povjeri Općini Netretić. Odluke o povjeravanju obavljanja  uslužne komunalne djelatnosti ukopa pokojnika drugoj jedinici lokalne samouprave usvojena jednoglasno s 7  ( sedam ) glasova ZA.
Ad.7.) Razno - Sufinanciranje cijepljenja ovaca protiv bolesti plavog jezika 

Predsjednica Općinskog vijeća Jelena Dolinar pročitala je Zamolbu za sufinanciranje cijepljenja ovaca protiv bolesti plavog jezika, koju je u ime poljoprivrednika koji se bave uzgojem ovaca podnijela gđa. Mirjana Bregar. Nakon kraće rasprave, postignut je dogovor da se mjera uvrsti u Program potpora poljoprivredi.
Budući da drugih točaka dnevnog reda nije bilo, predsjednica  Općinskog vijeća Jelena Dolinar,  zahvalila se vijećnicima na  sudjelovanju u radu sjednice, te je rad sjednice završen u  20.00  sati. 
Da je zapisnik s 07. sjednice Općinskog vijeća Općine Ribnik vjeran originalu, potpisuje i ovjerava:

ZAPISNIČAR:


             PREDSJEDNICA OPĆINSKOG VIJEĆA: 
Snježana Zvonarić Hribljan



 
          Jelena Dolinar 

